L'informe es pot sol·licitar en qualsevol moment.
La persona estrangera sol·licitant podrà acompanyar la sol·licitud de qualsevol document que, al seu criteri, sigui determinant de la seva integració social.
En el cas que la persona sol·licitant tingui una TIE caducada i fora del termini legal de renovació, caldrà acreditació documental d'alguna de les circumstàncies següents: progenitor de menor espanyol, renovació en tràmit, possibilitats de recurs administratiu o jurisdiccional.
En el cas que la persona sol·licitant tingui una TIE vigent i pretengui regularitzar un fill menor, aportació, si s'escau, del requeriment de l'informe d'esforç d'integració formulat per l'Oficina d'estrangers.
El Departament de Treball, Afers Socials i Famíies, mitjançant la Secretaria d'Igualtat, Migracions i Ciutadania, emetrà un informe d'inserció social favorable o desfavorable en funció que s'acrediti suficientment la integració social de la persona interessada.
L'informe es fonamentarà en la documentació que acompanyi la sol·licitud i, si és el cas, en la informació consultada a altres administracions o organismes.
Podeu consultar informació sobre els programes d'inserció i la competència lingüística bàsica a les pàgines 12 i 13 de la Instrucció DGI/BSF/1/2014 per la qual s'estableixen els criteris generals per a l'elaboració dels informes d'estrangeria competència de la Generalitat de Catalunya.
Si teniu problemes per descarregar formularis PDF amb el navegador de Google Chrome, consulteu aquesta pàgina
Per presentar el formulari de sol·licitud les persones interessades han de dirigir-se, preferentment, a l'Ajuntament on estan empadronades o a qualsevol dels llocs que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, d'acord amb el que estableix la disposició derogatòria única de la Llei 39/2015, d'1 d'octubre, del procediment administratiu comú de les administracions públiques.
El termini màxim per emetre i notificar l'informe és de 30 dies hàbils comptadors des de la data en que la sol·licitud hagi tingut entrada en el registre de la Secretaria d'Igualtat, Migracions i Ciutadania.
Les persones que hagin seleccionat la via electrònica com a canal de notificació de l'informe només el rebran per aquesta via.
Quan l'informe ja estigui emès, rebran un correu electrònic a l'adreça que hagin indicat al formulari de sol·licitud i també rebran un sms d'avís si han indicat el número de telèfon mòbil al formulari de sol·licitud.
En aquest correu d'avís s'indicarà que la notificació de l'informe està disponible a l'espai Notificacions electròniques de Tràmits gencat i tindran un termini de 10 dies naturals per acceptar la notificació i accedir al seu contingut.
Es podrà accedir a l'informe fins a les 12 de la nit del dia en què s'acaba el termini.
Tant si es rebutja la notificació com si transcorren els 10 dies sense haver-hi accedit, s'entendrà efectuat el tràmit de notificació.
Passat aquest termini, per poder obtenir l'informe s'haurà de presentar un escrit de sol·licitud adreçat a la Direcció General per a la Immigració sol·licitant expressament l'informe emès ja notificat.
Per a la resta de persones, la notificació es realitzarà de la següent manera: si han emplenat el camp de telèfon mòbil del formulari de sol·licitud, rebran un missatge de text sms quan tinguin l'informe emès amb la indicació de l'Oficina d'Afers Socials i Famílies o l'Oficina d'Atenció Ciutadana on hauran d'anar a recollir-lo personalment durant un termini concret.
Si passat el termini que s'atorgarà a aquest efecte, no el passen a recollir per l'oficina que se'ls ha indicat, es farà la notificació per correu certificat i s'enviarà a l'adreça postal que hagin indicat al formulari de sol·licitud.
També rebran la notificació per correu postal, les persones que no hagin informat ni el telèfon mòbil ni el correu electrònic al formulari de sol·licitud.
Transcorreguts 30 dies hàbils des de la data de presentació de la sol·licitud, i en cas de no haver rebut notificació de l'informe sol·licitat, podeu consultar l'estat de la tramitació trucant al telèfon 012.
També es pot consultar l'estat de la tramitació presencialment a l'Oficina d'Afers Socials i Famílies o a l'Oficina d'Atenció Ciutadana que tingui assignada d'acord amb el criteri de proximitat en funció de l'adreça per a notificacions que hagi informat en la sol·licitud de l'informe.
Independentment del sentit de l'informe, la Generalitat en passarà una còpia a les oficines d'estrangeria de l'Estat, on es resoldrà el procediment principal.
Si l'informe és desfavorable no es pot presentar cap recurs.
Tanmateix, la persona interessada podrà qüestionar el contingut de l'informe mitjançant la impugnació de la resolució administrativa que resolgui l'arrelament social.